CELEX: 32014R0836
Language: lv
Date: 2014-07-31 00:00:00
Title: Komisijas Īstenošanas regula (ES) Nr. 836/2014 ( 2014. gada 31. jūlijs ), ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu

1.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 230/10
            
         KOMISIJAS ĪSTENOŠANAS REGULA (ES) Nr. 836/2014
   (2014. gada 31. jūlijs),
   ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1) un jo īpaši tās 22. panta 1. punktu,
   tā kā:
   
               (1)
            
            
               Komisijas Regulas (EK) Nr. 889/2008 (2) 42. pantā ir noteikts, ka izņēmuma kārtā līdz 2014. gada 31. decembrim saskaņā ar konkrētiem nosacījumiem un, ja nav pieejamas bioloģiski audzētas jaunās vistiņas, tad nebioloģiski audzētas jaunās vistiņas, kas nav vecākas par 18 nedēļām, var iekļaut bioloģiskajā lauksaimniecības dzīvnieku vienībā.
            
         
               (2)
            
            
               Harmonizētu bioloģiskās ražošanas noteikumu izstrāde attiecībā uz jaunajiem mājputniem Savienības līmenī ir sarežģīts uzdevums, jo ir ļoti atšķirīgi viedokļi par tehniskajām prasībām. Lai atvēlētu vairāk laika jauno vistiņu bioloģiskās ražošanas tādu sīki izstrādātu noteikumu sagatavošanai, noteikums, kas ļauj izmantot nebioloģiski ražotas jaunās vistiņas, būtu jāpagarina uz trim gadiem.
            
         
               (3)
            
            
               Izņēmuma kārtā Regulas (EK) Nr. 889/2008 43. pants 2012., 2013. un 2014. kalendārajā gadā cūkām un mājputniem atļauj izmantot maksimāli 5 % nebioloģiski ražotas olbaltumvielu barības.
            
         
               (4)
            
            
               Savienības tirgū nav bijis pieejams pietiekamas kvalitātes un kvantitātes bioloģisko olbaltumvielu piedāvājums, lai apmierinātu bioloģiskās saimniecībās audzēto cūku un mājputnu uztura prasības. Bioloģisko proteīnaugu ražošana joprojām atpaliek no pieprasījuma. Tāpēc ir lietderīgi uz ierobežotu laiku pagarināt izņēmuma iespēju izmantot ierobežotu daudzumu barības, kas satur nebioloģiski ražotas olbaltumvielas.
            
         
               (5)
            
            
               Tāpēc būtu attiecīgi jāgroza Regula (EK) Nr. 889/2008.
            
         
               (6)
            
            
               Šajā regulā paredzētie pasākumi ir saskaņā ar Bioloģiskās ražošanas regulatīvās komitejas atzinumu,
            
         IR PIEŅĒMUSI ŠO REGULU.
   1. pants
   Grozījumi Regulā (EK) Nr. 889/2008
   Regulu (EK) Nr. 889/2008 groza šādi:
   
               1)
            
            
               regulas 42. panta b) punktā datumu “līdz 2014. gada 31. decembrim” aizstāj ar datumu “līdz 2017. gada 31. decembrim”;
            
         
               2)
            
            
               regulas 43. panta otro daļu aizstāj ar šādu:
               “Maksimālais procentuālais daudzums barības, kas satur nebioloģiski ražotas olbaltumvielas un ko 2015., 2016. un 2017. kalendārajā gadā 12 mēnešu laikposmā atļauts izbarot minētajām sugām, ir 5 %.”
            
         2. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 31. jūlijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 189, 20.7.2007., 1. lpp.
   
   
      (2)  Komisijas 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).